Teperanjat ular ‘tumpang’ motosikal
EARL ANEK SARIKEI: Seekor ular lidi dianggarkan sepanjang dua kaki masuk ke dalam ruang enjin motosikal dan memeranjatkan pemilik motosikal tersebut.  Menurut Ketua Balai Bomba dan Penyelamat Sarikei, PPgB Mahmudin Narudin, pihaknya menerima panggilan kecemasan pada jam 10.58 pagi.  “Panggilan kecemasan diterima dari pemilik motosikal di Lorong 8, Jalan Jelutong.  “Seramai tiga anggota bomba diketuai PBK II Haron Jenai bergegas ke lokasi selepas menerima panggilan kecemasan tersebut,” katanya ketika dihubungi pemberita.  Tambahnya, setibanya dilokasi, anggota bomba mengeluarkan ular lidi dari ruang enjin motosikal.  “Setelah ular lidi keluar dari ruang enjin motosikal, ia ditangkap menggunakan alat penjerut ular.  “Ular lidi dilepaskan semula ke habitat asal yang jauh dari penempatan awam,” ujarnya.  
See author's posts
